
     Европейски земеделски фонд за развитие на селските райони  –   Европа инвестира в селските райони     ПРОГРАМА ЗА РАЗВИТИЕ НА СЕЛСКИТЕ РАЙОНИ 2014  –   2020 г.  

 


МЕСТНА ИНИЦИАТИВНА ГРУПА ИСПЕРИХ                  
Актуализирана О Б Я В А

за прием на проектни предложения 
Сдружение МИГ Исперих, кани желаещите да представят проектни предложения по  процедура за подбор на проекти за безвъзмездна финансова помощ: BG06RDNP001-19.631 МИГ Исперих- Мярка 7.4 “Инвестиции в устройването, подобрението или разширяването на местни основни услуги за селското население, включително развлечения и култура, и свързаната с тях инфраструктура” от Стратегията за ВОМР на СНЦ “МИГ - Исперих“, финансирана по Програмата за развитие на селските райони 2014-2020 чрез Европейския земеделски фонд за развитие на селските райони.
Цели на предоставяната безвъзмездна финансова помощ по процедурата:
Мярка 7.4 “Инвестиции в устройването, подобрението или разширяването на местни основни услуги за селското население, включително развлечения и култура, и свързаната с тях инфраструктура” е програмирана за изпълнението на целите на Стратегията за ВОМР на МИГ Исперих, Приоритет ІІ: “Социално включване и динамична жизнена среда” със

-
специфична цел 4: „Насърчаване на активния начин на живот, иновативността и социалната ангажираност в общността“ 

Мярката цели да се подпомогнат инвестиции за създаване, подобрение или разширяване на:

-
многофункционални зали за срещи, младежки центрове и общностни центрове и дейности на читалища и културни институции;

-
спортни и детски площадки и зали, включително скейтборд, тенис на маса, фитнес; 

-
места за отдих на открито извън населените места.

Мярката ще допринася и за изпълнение специфични цели 1 и 2 на Стратегията, като адресира проблема за недобрата пазарната  инфраструктура за продажба на продукти на местни фермери и производители чрез:

-
подпомагане на инвестиции за модернизация на общинския пазар и създаване на една зона за продажба на местни земеделски и неземеделски продукти на туристи, в зони, в които преминава на туристическият поток, включително и чрез закупуване на мобилни конструкции за временни пазари на производители.
Мярката включва и Схема за малки инфраструктурни проекти по мярка 7.4 - Иновативен подход, в Стратегията, съобразен с желанието на жителите на Исперих и по-малките населени места, по собствена инициатива, да решат конкретни проблеми на своето населено място.

Допустими кандидати:
1. Община Исперих;  

2. Читалища за дейности, свързани с културния живот;

3. Юридически лица с нестопанска цел, включително МИГ Исперих
, за дейности, свързани със социалната, спортната инфраструктура и културния живот, и пазарната инфраструктура.
Допустими дейности:
А. Изграждане, реконструкция, ремонт, закупуване на оборудване и/или обзавеждане на обекти, вертикалната планировка и подобряване на прилежащите пространства, на сгради, свързани с културния живот и обществени дейности (вкл. мобилни такива) като читалища,  младежки и общностни центрове, музейни сбирки и експозиции. Допустимо е инвестициите да са свързани с обзавеждане на центровете за изкуство, занаяти и наследство, ако основната цел на проекта е разнообразяване на услугите за местното население. 

Б. Изграждане, реконструкция, ремонт, оборудване и/или обзавеждане на инфраструктура за спорт и отдих, вкл. дейности по вертикалната планировка и подобряване на прилежащите пространства (спортни и детски площадки, зали стадиони, места за отдих на открито и зони за пикник, и други подобни);

В. Изграждане, реконструкция, ремонт, разширяване на местни пазари, включително мобилни конструкции. 

Допустими разходи:
1. Изграждане или подобрения на недвижимо имущество, включително:

2. Закупуване, включително чрез финансов лизинг на нови машини и оборудване, обзавеждане до пазарната цена на актива, включващи: 

3.  Нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки, включващи:
4. Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включващи;

Специфични допустими разходи: 

1. Невъзстановимият данък добавена стойност е допустим разход. В случай, че ДДС е невъзстановим за кандидата, същият се включва към съответното бюджетно перо по проекта.

Период за прием:
Настоящата процедура е с един краен срок за кандидатстване:

Начало на прием: 30.05.2022г. 
Краен срок за кандидатстване: 29.09.2022г. до 16.30часа. 
Бюджет на приема:
Общ размер на безвъзмездната финансова помощ – 650 328,86 лв.
В т.ч  бюджет по Схемата за малки инфраструктурни проекти - 72 000,00 лв. 
Минимален и максимален размер на финансовата помощ, предоставяна за един проект:
Минималният размер на безвъзмездна финансова помощ (БФП) за един проект е 20 000 лв. 

Максималният размер на безвъзмездна финансова помощ (БФП) за един проект е 391 000 лв. 

По схемата за малки инфраструктурни проекти:

Размер на допустимите разходи за микропроектите, когато са част от обединен проект по схемата за малки инфраструктурни проекти е от 5 000 лв. до 15 000 лв.
Интензитетът на помощта: 
1. Интензитетът на помощта е 100% от общата стойност на допустимите разходи по проекта, в случай, че не е налично генериране на приходи след извършване на инвестицията; 
2. Когато при конкретен проект се установи потенциал за генериране на нетни приходи след извършване на инвестицията, размерът на финансиране се определя въз основа на анализ разходи и ползи; 
3. В случаите, когато размерът на допустимите разходи по инвестициите е в размер до 50 000 евро за един обект, който е с установен потенциал за генериране на приходи се предвижда финансиране в размер на 100%. 
Разликата между пълния размер на допустимите за финансово подпомагане разходи и размера на финансовата помощ, определен въз основа на анализ "разходи - ползи", се осигурява от кандидата, като участието на кандидата може да бъде само в парична форма.
Критерии за избор на проекти и тяхната тежест:
	Критерии и показатели 

Подпомагат се проекти, получили обща оценка най-малко 25 т.
	Максимален брой точки

	1. Подобряване качеството на услугите за населението и бизнеса, и социално включване
	55

	1.1. Проекти, изпълнявани или насочени към подобряване на услугите и средата за деца и младежи на възраст до 40 г.
	0-12

	1.2. Проектът е за развитие на пазарната инфраструктура
	0-9

	1.3. Проектът е за жителите на квартал „Запад“ на гр. Исперих
	0-10

	1.4. Проектът е за села, в които ромското население е над 150 души или над 15% от населението (с. Вазово, с. Китанчево, с. Драгомъж, с. Подайва, с. Лъвино, с. Бърдоква)
	0-15

	1.5. Проектът е насочен към интеграция на хора с увреждания или самотни възрастни лица
	0-9

	2. Гражданска ангажираност, устойчиво развитие и иновации
	45

	2.1. Проектът е предложен от местната общност / граждански групи
	0-7

	2.2. Проектът допълва дейности, финансирани по мярка 21/или е комбиниран с други мерки
	0-3

	2.3. Проектът е подаден от неправителствена организация
	0-8

	2.4. Население, което се възползва от подобрената инфраструктура на територията на МИГ :

a) до 500 - 4 т.

b) от 501 до 1500  - 8 т.

c) от 1501 до 3000 – 12 т.

d) над 3 000 жители – 16 т.
	0-16

	2.5. Проекти водещи до опазване на околната среда и биоразнообразието, повишаване на ресурсната ефективност и смекчаване на последиците от изменение на климата и приспособяване към тях и/или използване на нови технологии, нови методи и социални иновации 
	0-11

	Максимален брой точки  
	100


Ранкиране при липса на финансов ресурс:

В случай, че две или повече проектни предложения имат еднакви общи крайни оценки, проектите ще бъдат подреждани в низходящ ред, до първо констатиране на разлика в оценките, по следните критерии:

1.Крайната оценка по Критерий I „Подобряване качеството на услугите за населението и бизнеса, и социално включване

2.Крайната оценка по Критерий II " Гражданска ангажираност, устойчиво развитие и иновации

3. Крайната оценка по т. 2.4 от таблицата за оценка.

Лица за контакт: Ростислав Енчев - изпълнителен директор, Гинка Георгиева – експерт по прилагане на СВОМР.  
Подробна информация и документите за кандидатстване са достъпни:

-       в ИСУН на интернет адрес https://eumis2020.government.bg
-       на електронната страница на МИГ – Исперих  http://www.leaderisperih.eu/wp/
-       в офиса на МИГ Исперих на адрес: гр. Исперих, ул. „Васил Левски“ № 99.
-       телефон за контакт: 08431 36-35; e-mail: migisperih@abv.bg
Начин на подаване на проектните предложения: Проектните предложения по настоящата процедура се подават изцяло по електронен път в рамките на срока, определен в обявата и в процедурата за прием на проектни предложения, с използване на Квалифициран електронен подпис /КЕП/, като се използва Информационна система за управление и наблюдение на Структурните инструменти на ЕС в България - ИСУН 2020 https://eumis2020.government.bg.

� „МИГ  Исперих“ е допустим кандидат, в случай че: проектът, за който кандидатства за финансиране е в обществена полза; никой от членовете на колективния върховен орган и на колективния управителен орган, както и свързано с него лице по смисъла на §1 от допълнителните разпоредби на Търговския закон, не е изпълнител или подизпълнител на дейностите на проекта, и не е постъпило друго предложение за финансиране по мярката по провежданата процедура.





